KIRJALLINEN KYSYMYS E-2378/99

esittäjä(t): Juan Izquierdo Collado (PSE) komissiolle

(16. joulukuuta 1999)

Aihe: Linja-autojen turvallisuus

Zaragozan lähellä Espanjassa 19. syyskuuta 1999 tapahtuneessa linja-auto-onnettomuudessa kuoli 29 ihmistä ja 25 loukkaantui vakavasti. Viime vuosina Espanjassa on kuollut vastaavissa tilanteissa 398 ihmistä, joista 91 alle kouluikäisiä. Näiden tietojen valossa kysyn seuraavaa. Aikooko komissio toteuttaa toimenpiteitä linja-autokuljetusten turvallisuuden parantamiseksi? Katsooko komissio, että ajoneuvojen teknistä tarkastusta, nopeusrajoituksia, pitkän matkan linjojen taukoja, rattijuoppojen valvontaa, yms. koskevia määräyksiä pitäisi kiristää? Mitä mieltä komissio on pakollisten turvavöiden ja ilmatyynyjen tai muiden senkaltaisten välineiden käyttöönottamisesta matkustajille?

Loyola de Palacion komission puolesta antama vastaus

(27. tammikuuta 2000)

Yhteisö on jo toteuttanut monia lainsäädäntötoimia Euroopan tasolla parantaakseen linja-autojen turvallisuutta. Niihin kuuluvat tieliikenteen sosiaalilainsäädännön yhdenmukaistamisesta 20 päivänä joulukuuta 1985 annettu neuvoston asetus (ETY) N:o 3820/85(1), tieliikenteen valvontalaitteista 20 päivänä joulukuuta 1985 annettu neuvoston asetus (ETY) N:o 3821/851, tiettyjen moottoriajoneuvoluokkien nopeudenrajoittimien asentamisesta ja käytöstä yhteisössä(10) 10 päivänä helmikuuta 1992 annettu

neuvoston direktiivi 92/6/ETY(2), moottoriajoneuvojen turvavöitä ja turvajärjestelmiä koskevan jäsenvaltioiden lainsäädännön lähentämisestä annetun neuvoston direktiivin 77/541/ETY mukauttamisesta tekniikan kehitykseen 17 päivänä kesäkuuta 1996 annettu komission direktiivi 96/36/EY(3), moottoriajoneuvojen sisustusta (istuimien ja niiden kiinnityspisteiden lujuutta) koskevan neuvoston direktiivin 74/408/ETY mukauttamisesta tekniikan kehitykseen 17 päivänä kesäkuuta 1996 annettu komission direktiivi 96/37/EY(4), moottoriajoneuvojen turvavöiden kiinnityspisteitä koskevan neuvoston direktiivin 76/115/ETY mukauttamisesta tekniikan kehitykseen 17 päivänä kesäkuuta 1996 annettu komission direktiivi 96/38/EY(5), yhteisön ajokortista 29 päivänä heinäkuuta 1991 annettu neuvoston direktiivi 91/439/ETY(6), sellaisena kuin se on muutettuna 2 päivänä kesäkuuta 1997 annetulla neuvoston direktiivillä 97/26/EY(7) sekä moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä 20 päivänä joulukuuta 1996 annettu neuvoston direktiivi 96/96/EY(8).

Komissio on myös antanut ehdotuksen Euroopan parlamentin ja neuvoston direktiiviksi matkustajien kuljetuksesta käytettäviä kuljettajan istuimen lisäksi enemmän kuin kahdeksan istuinta käsittäviä ajoneuvoja koskevista erityissäännöksistä sekä neuvoston direktiivin 70/156/ETY muuttamisesta(9). Ehdotukseen sisältyy vaatimuksia siitä, että kaukoliikennelinja-autojen on kestettävä kierähdyskoe ja että linja-autojen ja kaukoliikennelinja-autojen on kyettävä kallistumaan sivulle tietyn astemäärän verran, sekä vaatimuksia varauloskäytävien koosta, sijainnista ja määrästä. Toisessa komission ehdotuksessa, joka hyväksyttäneen lähiaikoina, vaaditaan, että jäsenvaltioiden on suoritettava säännöllisesti linja- ja kuorma-autojen tienvarsitarkistuksia varmistaakseen ajoneuvojen turvallisuuden tieliikenteessä.

Parlamentin jäsenen kysymykseen, joka koskee eurooppalaista lainsäädäntöä turvavöiden pakollisesta käytöstä kaukoliikennelinja-autoissa, komissio vastaa, ettei se toistaiseksi aio muuttaa voimassa olevaa direktiiviä. Komissio myöntää kaukoliikennelinja-autoissa käytettävien turvavöiden myönteiset turvallisuusnäkökohdat ja tukee niiden käyttöä, mutta toistaiseksi on liian aikaista asettaa lakisääteistä turvavyöpakkoa, ennen kuin huomattava osa yhteisön kaukoliikennelinja-autokannasta on varustettu yhteisön standardien mukaisilla turvavöillä.

Kaukoliikennelinja-autojen turvatyynyjen osalta komissio huomauttaa, että tällä hetkellä yhteisössä ei ole valmistajia, jotka rakentaisivat linja-autoja, joihin voitaisiin asentaa turvatyyny jokaiselle istuinpaikalle. Sen vuoksi ei ole sopivaa asettaa tässä vaiheessa tällaista lakisääteistä vaatimusta.

(1) EYVL L 370, 31.12.1985.

(2) EYVL L 57, 2.3.1992.

(3) EYVL L 178, 17.7.1996.

(4) EYVL L 186, 25.7.1996.

(5) EYVL L 187, 26.7.1996.

(6) EYVL L 237, 24.8.1991.

(7) EYVL L 162, 19.6.1997.

(8) EYVL L 46, 17.2.1997.

(9) EYVL C 17, 20.1.1998.

(10) EYVL L 370, 31.12.1985.